ઘટના અંગે મળતી માહિતી અનુસાર ભાજપનાં કાર્યકરો દ્વારા આનંદીબહેન પટેલની જાહેરાત બાદ ઉજવણીનાં ભાગરૂપે આતશબાજી કરવામાં આવી રહી હતી.સુરતનાં વરાછા વિસ્તારમાં મિનીબજાર ખાતે માનગઢ ચોકમાં કાર્યક્રમ ચાલી રહ્યો હતો. તે જ સમયે અચાનક પાટીદારોનું એક ટોળુ ધસી આવ્યું હતું. આ ટોળા દ્વારા પથ્થરમારો કરવામાં આવતા વાતાવરણ તંગ બની ગયું હતું. જો કે પોલીસે ટીયરગેસનાં સેલ અને હળવા લાઠીચાર્જ દ્વારા પરિસ્થિતી થાળે પાડી હતી. ઉપરાંત આ વિસ્તારમાં એસટી બસોની વધારે અવર જવર થતી રહેતી હોય છે. જેનાં કારણે પોલીસે સુરત ડેપોને આ વિસ્તારમાં આવતી તમામ બસોને અટકાવવા અથવા તો પછી અન્ય રસ્તેથી પસાર થવાની સુચના આપી હતી.